“Die bobbejane se voorkeur vir hierdie spesifieke boom het ons aandag getrek en toe ons dit laat toets, vind ons uit dat die brix (soetheidsgraad) van die vrug nie net hoër is as die res van die boord nie, maar dat dit ook baie vroeër begin dra,” sê Alwyn van der Merwe, produksie-direkteur van A.L.G. Boerdery. Hierdie familie-boerdery se wortels in die vallei strek terug tot in die dae van die Nederlandse Oos-Indiese Kompanjie en die stigting van Suid-Afrika.
A.L.G. Boerdery het oor die afgelope dertig jaar hul sitrus seisoen van die oorspronklike vyf tot tien maande gerek – die langste in die land – terwyl die hoeveelheid kultivars van vyf to 26 toegeneem het. Hulle beoog om binne ‘n enkele jare sitrus vir twaalf maande van die jaar te lewer.
Die boerdery wat uit vyf plase bestaan en sowat 600 hektaar onder sitrus het, is pas ook deur Landbouskrywers SA as Suid-Afrika se Nasionale Boer van die Jaar vir 2010 aangewys. Die is die 33ste opeenvolgende jaar dat die landbouskrywers vereniging hierdie prys toeken.